  Туспуктэм: Руслан Нуриахметов Наталия Сильвестрова «Лудорвай» музей-заповедникын 18-21 толшоре Йӧвылэсултон пыласьконъёс ортчозы. Пыласькисьёсты табанен но пӧсь чаен шунтозы. Со сярысь ужъюртлэн «ВКонтакте» мерлыко вотэсысь огиназ ивортӥзы. 18-тӥ толшоре 21 часын Ижкарысь Александр Невский соборысь протоиерей Павел вуэз вӧсялоз. Купельлэн ужан вакытэз: 18-тӥ толшоре – 21 часысен 4 часозь    19-тӥ толшоре – 9 асысен 24 часозь 20-тӥ толшоре – 9 часысен 24 часозь   21-тӥ толшоре – 9 часысен 17 часозь 18-19 толшоре лымшор удмуртъёслэн юртъерзы ужалоз, отын шунсыкыны но куртчыны луоз, озьы ик гуръёс урамын но сылозы. 20-21 толшоре лымшор удмуртъёслэн юртъерзы гинэ усьтӥськоз. Купель дорын палатка пуктозы, отын шунтӥськыны луоз. Интыын спасательёс но эмчиос дежурить карозы. Пыласькыны мылкыд карисьёсты группаосын лэзёзы. Куноосты шуныт дӥсяськыны куро. Музее ас машинаен пырон понна дун тыроно луоз, одно ик кивыл коньдонэн. Машинаез музее пырон азе стоянкае кельтэм понна дун уз басьтэ. Тодэ вайытом, Ижкарын Йӧвылэсултон пыласьконъёс 18-20 толшоре ортчозы. Тегъёс: Лудорвай Йӧвылэсултон Удмуртия праздникъёс  